Thisted vandt for 10. gang i træk, da holdet på hjemmebane knuste Ikast med 6-0.

Thisted FC tordner mod 1. division efter en ny stor sejr. På hjemmebane blev Ikast lammetævet med 6-0. Thisted fører 2. division med et forspring til FC Fyn på fem point. Fyn har dog spillet en kamp færre. Målfesten i Thisted begyndte allerede efter syv minutters spil, da Mickey Berg Kristiansen bragte hjemmeholdet på 1-0. Hjemmeholdet førte 3-0 ved pausen. Sidste scoring satte Simon Josefsen ind i kampens sidste minut.